पहले खुद सुधरें, बच्चे अपने आप सुधरने लगेंगे: शिवेंद्र मुनि
अनाजमंडीरोड स्थित जैन स्थानक में आयोजित होली चातुर्मास कार्यक्रम में श्रद्धालुओं को प्रवचन करते हुए शिवेंद्र मुनि जी महाराज बाल मुनि परमसुख जी महाराज ने कहा कि हमें पहले खुद पर कंट्रोल करना सीखना चाहिए। बच्चे अपने आप ही कंट्रोल में हो जाएंगे। उन्होंने कहा कि हम जब स्वयं सुधर जाएंगे तो बच्चे हमें देखकर ही सुधरने लग जाएंगे। हम जो भी कार्य करते हैं उसकी नकल करना बच्चों के लिए स्वभाविक है। प्रकृति ने प्रत्येक जीव को अलग-अलग रुप, रंग और शारीरिक क्षमताएं प्रदान की हैं। मनुष्य इन सभी जीवों में प्रकृति की सबसे अच्छी रचना माना गया है। उन्होंने कहा कि मनुष्य चाहे तो प्राणी जगत का रक्षक भी बन सकता और भक्षक भी। किंतु असली इंसान वहीं है जिसके भीतर दया का भाव हो। इसके उपरांत जैन संतों ने शहर की विभिन्न कालोनियों में जाकर जैन स्थानक में 13 मार्च को होने वाले कार्यक्रम के लिए श्रद्धालुओं को निमंत्रण दिया।
hin_Deva hin_Deva